यूपी के पूर्व मुख्‍यमंत्री अखिलेश यादव ने जिस बंगले की साज सज्‍जा पर सत्‍ता के शीर्ष पर रहते हुए 42 करोड़ रुपये खर्च किए थे, उसी बंगले को जब उन्‍हें खाली करना पड़ा तो उन्‍होंने उसको बुरी तरह से तहस नहस करके रख दिया। उनका यह सरकारी बंगला चार विक्रमादित्य मार्ग स्थित है। लेकिन अब यह खंडहर में तब्‍दील हो गया है। उनको इस बंगले को खाली करना इतना नागवार गुजरा कि छतों की फाल सीलिंग या स्‍वीमिंग पूल में लगी महंगी टाइल्‍स को या तो तोड़ दिया गया या फिर दीवारों से निकाल लिया गया।